একটা সময়ের গলি ক্রিকেটের রাজা ছিলেন জিতেন্দ্র। বড় ক্রিকেটার হওয়ার স্বপ্ন দেখতেন। কিন্তু এখন তার ধ্যানজ্ঞান ফুটবল। ভারতীয় রক্ষণের দুর্ভেদ্য প্রহরী জিতেন্দ্রই। একটা সময়ে মূলত আর্থিক দুরবস্থার কারণেই নিজের স্বপ্নকে বদলে ফেলতে বাধ্য হয়েছিলেন কলকাতার টালিগঞ্জের ছেলেটি। বাবা রবীন্দ্র সিংহ বিস্ত সামান্য নিরাপত্তারক্ষীর চাকরি করতেন। তাঁর সামান্য আয়ে ক্রিকেটের সরঞ্জাম কিনে প্র্যাক্টিস করার মতো সাধ্য ছিল না। দশ বছর বয়সে ডার্বি দেখতে গিয়েই ফুটবল নিয়ে স্বপ্ন দেখা শুরু করেছিল জিতেন্দ্র। এখন সেই স্বপ্নই মহীরুহ হয়ে উঠেছে। সূরজ বলছিলেন, ‘‘বিদেশের ক্লাবে খেলার স্বপ্ন দেখে ও। ইপিএল-এ খেলতে চায় জিতেন্দ্র।’’